અજબ-ગજબ ડેસ્ક: સ્કોટલેન્ડથી એક કપલ પોતાની રજાઓ માણવા માટે કેનેડા પહોંચ્યું હતું. આખો દિવસ ફર્યા પછી જયારે રાત્રે કપલ હોટેલ પહોંચ્યું તો તેમની નજર રૂમમાં રાખવામાં આવેલી ડિજિટલ ઘડિયાળ પર પડી, જે એક ફોનના ચાર્જર જેવા વાયર સાથે જોડાયેલી હતી. તેને જોતા જ તેમને કંઈક ગડબડ થઇ હોવાનો અહેસાસ થયો હતો. ચેક કર્યું તો ઘડિયાળની અંદરથી સિક્રેટ કેમેરા નીકળ્યો. આ પછી 20 મિનિટની અંદર કપલે રૂમ છોડી દીધો અને આ મામલે ફરિયાદ પણ લખાવી હતી.